《答僧讷》
宋代·贺铸

唐代衣冠高四姓，天宗之亚荥阳郑。
不坠家声五百年，桂籍相阳三叶庆。
上人猛谢区中缘，破冠投栉还童颠。
寸灰已灭五经笥，来入辨才无碍禅。
我窃官粮众人後，相逢宛是平生旧。
一闻南国白头吟，万媿西风碧云陋。
老鹤终辞鸡鹜群，谁将断绠绊浮云。
它日传衣度梅岭，解留何语与将军。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。